

РЕПУБЛИКА БЪЛГАРИЯ

Регионално управление на образованието – Сливен

 **НАЧАЛНИК**

 **З А П О В Е Д**

На основание чл. 3, ал.3 от ПУФРУО и във връзка със Заповед № РД 09-1883/02.09.2021 г. за утвърждаване на графици за провеждане на ученическите олимпиади, на националните състезания и на националните състезания по професии през учебната 2021/2022 година на министъра на образованието и науката, изм. със Заповед № РД 09-2643/30.09.2021 г. на министъра на образованието и науката и Заповед № РД 09-2784 от 29.10.2019 година за утвърждаване на правила за организирането и провеждането на ученическите олимпиади и национални състезания в държавните, в общинските и в частните училища и в чуждестранните училища на територията на Република България

**ОПРЕДЕЛЯМ**

Училища координатори и училища домакини на областните кръгове на ученическите олимпиади през учебната 2021/2022 година както следва:

|  |  |  |  |
| --- | --- | --- | --- |
| **№** | **ОЛИМПИАДА** | **ОБЩИНСКИ КРЪГ** | **ОБЛАСТЕН КРЪГ –** **УЧИЛИЩЕ КООРДИНАТОР И УЧИЛИЩЕ ДОМАКИН** |
| 1 | Философия | до 23.01.2022 г.  | 06.02.2022 г.Начало **9:00 ч.** Професионална гимназия по механотехника - Сливен |
| 2 | История и цивилизации | до 16.01.2022 г. | 27.02.2022 г.Начало **9:00 ч.**ОУ „Д-р Иван Селимински“ - Сливен |
| 3 | Гражданско образование | до 06.03.2022 г. | до 22.03.2022 г.Професионална гимназия по механотехника - Сливен  |
| 4 | География и икономика | до 23.01.2022 г. | 26.02.2022 г.Начало **9:00 ч.**ОУ „Д-р Иван Селимински“ - Сливен |
| 5 | Български език и литература | до 28.01.2022 г. | 06.03.2022 г. **9:00 ч.**СУ „Хаджи Мина Пашов“ – Сливен |
| 6 | Техническо чертане | до 07.02.2022 г. | 12.03.2022 г. **9:00 ч.**Професионална гимназия по механотехника - Сливен  |
| 7 | „Знам и мога“ за ІV клас | 22.01.2022 г.  | 26.02.2022 г.**9:00 ч.**ОУ „Елисавета Багряна“ - Сливен |
| 8 | Физика | до 14.01.2022 г. | 19.02.2022 г.**14:00 ч.**ОУ „Димитър Петров“ - Сливен |
| 9 | Астрономия | до 14.01.2022 г. | 13.02.2022 г. **14:00 ч.** СУ „Константин Константинов“ - Сливен |
| 10 | Математика | 12.12.2021 г. | 12.02.2022 г.**9:00** **ч.**ОУ „Панайот Хитов“ - Сливен |
| 11 | Химия и опазване на околната среда | до 23.01.2022 г. | 12.02.2022 г. **14:00 ч.** СУ „Пейо Яворов“ - Сливен |
| 12 | Информатика | до 09.01.2022 г. | 05.02.2022 г.**13:00 ч.**ППМГ „Добри Чинтулов“ - Сливен |
| 13 | Биология и здравно образование | до 30.01.2022 г. | 20.02.2022 г. **9:00 ч.** ОУ „Христо Ботев" - Сливен |
| 14 | Информационни технологии | до 09.01.2022 г. | до 20. 03.2022 г.ППМГ „Добри Чинтулов“ - Сливен |
| 15 | Лингвистика | до 07.01.2022 г. | 04.02.2022 г.**14:00 ч.**ППМГ „Добри Чинтулов“ - Сливен |
| 16 | Английски език | до 16.01.2022 г. | 19.02.2022 г. **9:00 ч.**ПГПЗЕ „Захарий Стоянов“ - Сливен |
| 17 | Немски език | до 09.01.2022 г. | 06.02.2022 г. **14:00 ч.**ПГПЗЕ „Захарий Стоянов“ - Сливен |
| 18 | Испански език | до 23.01.2022 г. | 13.02.2022 г. **9:00** **ч.**ПГПЗЕ „Захарий Стоянов“ - Сливен |
| 19 | Френски език | до 23.01.2022 г. | 13.02.2022 г. **9:00 ч**.ПГПЗЕ „Захарий Стоянов“ - Сливен |
| 20 | Руски език | до 09.01.2022 г. | 05.02.2022 г.**9:00 ч**.ПГПЗЕ „Захарий Стоянов“ - Сливен |

Училищната комисия за организиране и провеждане на общинския кръг на ученическите олимпиади в срок до 7 работни дни от състезателния ден изготвя протокол за явилите се ученици и техните резултати и протокол за класираните за областния кръг ученици и техните резултати.

Оригиналът на протокола за класираните за областния кръг ученици и техните резултати на хартиен носител с подпис на директора и печат на училището, писмените работи и декларациите за информираност и съгласие на учениците, се съхраняват в училището до края на учебната година. Директорът изпраща горепосочения протокол в електронен вид, подписан с електронен подпис и списък на учениците, които не са изразили съгласие за публикуване на резултатите им от олимпиадата и личните им данни на училището-координатор на областния кръг.

За участие в областния кръг се предлагат ученици съгласно регламента на съответната олимпиада.

Контролът по провеждането на общински кръг на ученическите олимпиади се осъществява от директора на училището.

Директорът на институцията, определена за координатор/домакин на областния кръг на съответната олимпиада:

- определя със заповед, издадена не по-късно от 7 работни дни преди датата на провеждане на областния кръг на олимпиадата комисия за организация и провеждане на областния кръг на олимпиадата и комисия за засекретяване и разсекретяване (за олимпиадите, в които работите са анонимни);

- осигурява логистиката, включително сключването на гражданските договори и изплащане на възнагражденията със служебно ангажираните лица за провеждане на областния кръг съгласно регламента на всяка олимпиада и координира дейностите с училището-домакин на националния кръг;

- публикува резултатите на учениците от областния кръг на съответната олимпиада на сайта на училището.

Директорът на училището-домакин определя квесторите, които не могат да бъдат специалисти по съответния учебен предмет, и осигурява размножаването на изпитните материали.

В срок от три работни дни след публикуване на резултатите на областния кръг, учениците могат да се запознаят с оценените си работи, в институцията, определена за координатор/домакин на областния кръг на съответната олимпиада.

Директорът на институцията, определена за координатор/домакин на областния кръг, в срок до 7 работни дни от състезателния ден (ако в регламента на олимпиадата не е посочен друг срок) изпраща, както следва:

- на експерта по съответния учебен предмет в МОН и на началника на РУО – Сливен справка (по образец) за броя на проверените и оценените писмени работи и копие на протокол за резултатите на учениците, предложени за допускане до национален кръг (в електронен вид);

- на Учебния център към Министерство на образованието и науката – оригиналите на писмените работи и малките пликчета с данните на учениците за олимпиадите по всички учебни предмети, в които е предвидено засекретяване, оригиналите на предоставените му от областната комисия протокол № 3 (по образец от МОН) за резултатите на предложените ученици за допускане до национален кръг;

- на институцията-домакин на националния кръг на съответната олимпиада – списък на учениците, които не са изразили съгласие за публикуване на резултатите им от олимпиадата и личните им данни, получен от директорите на училищата, от които има предложени ученици.

Писмените работи на учениците, участвали в областния кръг на дадена олимпиада, се съхраняват в училищата-координатори/домакини.

Контролът по провеждането на областния кръг се осъществява от директора на институцията, определена за координатор и от съответния експерт в Регионално управление на образованието – Сливен.

Настоящата заповед да се доведе до знанието на съответните експерти и на директорите на всички училища за сведение и изпълнение.

